
ANNEX I
MINUTA DE CONVENI DE SUBVENCIÓ NOMINATIVA EN FAVOR DE L’AGRUPACIÓ DE DEFENSA FORESTAL DE VANDELLÒS (ADF-056) PREVISTA AL PRESSUPOST MUNICIPAL 2025 PER MILLORES AL POU DE L’ALZINA

Vandellòs i l’Hospitalet de l’Infant, agost 2025
REUNITS
D’una part la senyora Assumpció Castellví Auví amb NIF 39864814H, en qualitat d’alcaldessa de l’Ajuntament de Vandellòs i l’Hospitalet de l’Infant, facultada expressament per aquest acte per acord de Junta de Govern Local de ----------------2025.
I de l’altra, el senyor Genís Domènech Coll, major d’edat, amb NIF 39925567M, en qualitat de president de l’Agrupació de Defensa Forestal Vandellòs (ADF-056).

Ambdues parts es reconeixen mútuament la capacitat legal i necessària per contractar i obligar-se en conseqüència, de mutu acord,
 
MANIFESTEN
1- Que el foment i l’administració dels interessos propis del municipi formen part del nucli competencial dels Ajuntaments en virtut del que disposen els articles 11 i 25 de la Llei 7/1985 de 2 d’abril, reguladora de les bases de règim local i l’article 66 del Text Refós de la Llei municipal i de règim local de Catalunya aprovat per Decret Legislatiu 2/2003, de 28 d’abril.
2. Vist que segons disposa l’article 28 de la Llei general de subvencions 38/2003, de 17 de novembre, la resolució de la concessió i en el seu cas, els convenis a través del qual es canalitzin aquestes subvencions establiran les condicions i compromisos aplicables de conformitat amb el que disposa la Llei.
3. Que els convenis constitueixen l’instrument habitual per a canalitzar les subvencions previstes als pressupostos de les corporacions locals, d’acord amb el que disposen els articles 22.2 a) i 28.1 de la Llei 38/2003, de 17 de novembre, general de subvencions, l’article 65,3 del RD 887/2006, de 21 de juliol, Reglament de la llei.
4. Que l’Ajuntament de Vandellòs i l’Hospitalet de l’Infant ha aprovat atorgar una subvenció prevista nominativament en el Pressupost Municipal de 2025 a l’ADF Vandellòs per la reparació i millora de la bomba del pou de l’Alzina per import de 854,37€. per donar compliment al conveni signat entre la Comunitat de Regants Joan Sabaté i l’Ajuntament de Vandellòs i l’Hospitalet de l’Infant (expedient 3863/2017). Concretament, en el punt vuitè d’aquest s’especifica, sobre el règim de finançament, que la comunitat de regants serà qui pagui l’aigua a l’ACA així com les reparacions i els treballs de manteniment realitzades als bens i instal·lacions, prèvia autorització de l’Ajuntament. La part corresponent a la bassa de l’ADF serà assumida directament per l’Ajuntament, un cop la comunitat hagi dividit les despeses entre els seus socis i comuniqui a l’Ajuntament la part corresponent a l’ADF. Dels darrers treballs de reparació realitzats al Pou de l’Alzina correspon a l’ADF la part proporcional de 854,37 €. Aquesta reparació fou aprovada per Junta de Govern Local de 29 de maig de 2025 (expedient 875/2025). En concret per assumir la despesa corresponent a l’ADF, en la reparació esmentada del pou de l’Alzina, tal i com s’especifica en el conveni entre la Comunitat i l’Ajuntament, el present conveni finança els esmentats 854,37 € .
Per tot això, ambdues parts, de comú acord formalitzen aquest conveni amb subjecció a les següents
CLÀUSULES
Primera- L’objecte de la subvenció s’aplica per les actuacions de reparació i millora de la bomba del Pou de l’Alzina.
Segona.- Les despeses inherents a l’atorgament de la subvenció esmentada s’imputaran a l’aplicació pressupostària 2025-18-1721-48007 / 1721-4 subvenció ADF (regants Pou de l’Alzina).
Tercera.- S’entendrà acceptada la subvenció des del moment en que la part beneficiària signi la minuta del conveni.
Quarta- La subvenció va destinada a finançar les despeses de reparació i millora de la bomba del pou de l’alzina per import de 854,37€.
Cinquena- S’atorgarà una bestreta del 100% de l’import de la subvenció prevista per import de 854,37€. A aquests efectes, s’ha d’incorporar a l’expedient que es tramiti per al pagament total o parcial de la subvenció, la certificació expedida per l’òrgan encarregat del seguiment de la subvenció (en aquest cas, el departament de Medi Ambient municipal), en què quedi de manifest:
a) que no ha estat dictada resolució declarativa de la procedència del reintegrament de la subvenció o de la pèrdua del dret al cobrament d’aquesta per alguna de les causes que preveu l’article 37 de la Llei general de subvencions;
b) que no ha estat acordada per l’òrgan concedent de la subvenció, com a mesura cautelar, la retenció dels lliuraments de pagament o de les quantitats pendents d’abonar al beneficiari o entitat col·laboradora, referits a la mateixa subvenció.
Sisena- El beneficiari haurà de justificar la realització de l’activitat subvencionada abans del 30 d’abril de 2026, presentant a l’Ajuntament factures amb tots els requisits legalment establerts o còpia autenticada d’aquestes, pels imports i conceptes corresponents a les despeses efectivament realitzades en les activitats o programes subvencionats, justificants de pagament, juntament amb una descripció de les activitats que han motivat aquestes despeses.
La no justificació dels ajuts comportarà a l’ens que l’ha rebut reintegrar-la en la seva totalitat. De la mateixa manera es procedirà al reintegrament, constatat l’escreix obtingut sobre el cost de l’activitat subvencionada.
Setena.- Les subvencions atorgades són compatibles amb altres ajuts d’entitats públiques o privades o de particulars però en cap cas aquestes més l’import de la subvenció atorgada per l’Ajuntament, poden superar el cost de l’activitat. Els beneficiaris de la subvenció estan obligats a posar en coneixement de l’Ajuntament tots els ajuts que rebin de per a les activitats subvencionades.
Vuitena.- En tot allò no previst en aquest conveni, s’estarà al que estableix el RD 887/2006 de 21 de juliol i la Llei 38/2003, de 17 de novembre, general de subvencions.

I perquè així consti, i als efectes legals oportuns, ambdues parts en prova de conformitat signen aquest conveni per duplicat i a un sol efecte en el lloc i la data indicats a sobre.

L’Alcaldessa                                                                      El president de l’ADF
Assumpció Castellví Auví			                     Genís Domènech Coll

